Gandia busca en París augmentar el turisme de Congressos
23 novembre 2022

## Gandia busca en París augmentar el turisme de Congressos23 novembre 2022Última actualització: 23 novembre 2022

![](../gestion/img/112db7a314089387e8220f4a928337fc8d1db4d734985b786b671dd89e134d42.JPG)  
  

El departament de Turisme de l'Ajuntament de Gandia, a través del Convention Bureau, ha participat el passat 17 de novembre a un workshop amb unes trenta empreses del sector de turisme MICE, a París, organitzat pel Spain Convention Bureau i les OET, Oficines Españoles de Turisme a París amb l'objectiu de donar a conéixer quinze destinacions turístiques espanyoles i els seus recursos per al sector del turisme de congressos.  
  
La jornada s'ha desenvolupat a l'ambaixada d'Espanya a París i després d'una recepció per part de l'ambaixador i posterior exposició de la situació actual del mercat turístic francés s'ha encetat el workshop amb una innovadora proposta que ha consistit en una cata de vins de les comunitats autònomes representades en la delegació espanyola, que ha servit de presentació a les quinze destinacions presents, entre les que ha estat Gandia.  
  
Per finalitzar, les empreses s'han entrevistat amb totes i cadascuna de les destinacions per veure possibilitats de negoci futures en el territori nacional. Cal assenyalar que Espanya és el primer país estranger que elegeixen els francesos per a organitzar els seus encontres professionals, congressos i viatges d'incentius.  
  
Per a Gandia ha estat una gran oportunitat el fet de poder participar en aquest encontre i cal assenyalar que la nostra destinació resulta especialment atractiva per al mercat francés, havent resultat aquesta primera presa de contacte de les empreses amb el Gandia Conention Bureau molt satisfactòria.  
  
  

[Twittear](https://twitter.com/share)